CELEX: 62008CN0180
Language: et
Date: 2008-04-28 00:00:00
Title: Kohtuasi C-180/08: Eelotsusetaotlus, mille esitas Dioikitiko Efeteio Thessalonikis (Kreeka) 28. aprillil 2008 — Maria Kastrinaki versus Panepistimiako Geniko Nosokomeio Thessalonikis ACHEPA

5.7.2008   
            
            
               ET
            
            
               Euroopa Liidu Teataja
            
            
               C 171/25
            
         Eelotsusetaotlus, mille esitas Dioikitiko Efeteio Thessalonikis (Kreeka) 28. aprillil 2008 — Maria Kastrinaki versus Panepistimiako Geniko Nosokomeio Thessalonikis ACHEPA
   (Kohtuasi C-180/08)
   (2008/C 171/38)
   Kohtumenetluse keel: kreeka
   Eelotsusetaotluse esitanud kohus
   Dioikitiko Efeteio Thessalonikis (Kreeka)
   Põhikohtuasja pooled
   
      Kaebuse esitaja: Maria Kastrinaki
   
      Vastustaja: Panepistimiako Geniko Nosokomeio Thessalonikis ACHEPA
   Eelotsuse küsimused
   
               1.
            
            
               Kui avalik-õiguslik juriidiline isik on võtnud tööle liikmesriigi kodaniku, kes tugines direktiivi 89/48/EMÜ kohaldamisalasse kuuluvale haridust tõendavale dokumendile, ning kes on tegutsenud vastuvõtvas liikmesriigis reguleeritud kutsealal määramata tähtajaks sõlmitud eraõigusliku töölepingu alusel ja keda on edutatud palgajärgu ja -summa osas vastavalt kõnealusele dokumendile, siis kas pädevatel ametiasutustel on seejärel õigus — kõnesoleva direktiivi artiklite 1, 2, 3 ja 4 tähenduses, tõlgendatuna EÜ artikleid 149 ja 150 silmas pidades — võtta nimetatud kodanikult kutseõiguste kasutamise võimaluse selle tõttu, et ei ole võimalik akadeemiliselt tunnustada haridust tõendavat dokumenti, mille ta esitas tema määramiseks mainitud dokumendile vastavasse kategooriasse ja palgajärku, üksnes põhjendusel, et ehkki haridust tõendava dokumendi väljastas lähteliikmesriigi ametiasutus, läbis isik osa õpingutest vastuvõtvas liikmesriigis frantsiisilepingu alusel tegutsevas üksuses, mis vaatamata vabale tegutsemisele vastuvõtvas liikmesriigis, ei ole selles riigis õiguse üldnormi kohaselt õppeasutusena tunnustatud?
            
         
               2.
            
            
               Kas pädevad ametiasutused võivad — direktiivi 89/48/EMÜ sätete mõttes, nii nagu need võeti Kreeka õiguskorda üle ministrite ühisdekreediga nr A4/4112/247/1992, tõlgendatuna EÜ artikli 39 lõiget 1, EÜ artikli 40 esimest lõiku, EÜ artiklit 43, EÜ artikli 47 lõiget 1 ja EÜ artikleid 49 ja 55 silmas pidades — välistada tegevusloast tulenevate kutseõiguste teostamise liikmesriigi kodaniku puhul, kes töötab avalik-õigusliku juriidilise isiku heaks määramata tähtajaks sõlmitud eraõigusliku töölepingu alusel, ning kellele väljastati kutsealal tegutsemise luba direktiivi 89/48/EMÜ sätete alusel, nii nagu need on Kreeka õiguskorda üle võetud ministrite ühisdekreediga nr A4/4112/247/1992, põhjendusel, et ei tunnustatud tema haridust tõendava dokumendi akadeemilist vastavust?